**Ігар Мікалаевіч Дадон** (малд.: Igor Dodon, 18 лютага 1975, Садова, Каларашскі раён, Малдаўская ССР) — малдаўскі палітык, Прэзідэнт Малдовы з 23 снежня 2016 г.

Палітычная кар’ера
------------------

Дэпутат парламента Рэспублікі Малдова. Скончыў эканамічны факультэт Дзяржаўнага аграрнага ўніверсітэта, факультэт менеджменту Акадэміі эканамічнай адукацыі, факультэт эканамічнага права Міжнароднага інстытута менеджменту.

У ходзе масавых антыўрадавых дэманстрацый  (руск.) (бел. у Кішынёве ў студзені 2016 г. Ігар Дадон разам з Андрэем Нэстасэ і Рэната Усатым каардынаваў дзеянні пратэстнага руху і выступаў у якасці аднаго з лідараў апазіцыі на перамовах з прадстаўнікамі кіруючай большасці.

13 лістапада 2016 г. Ігар Дадон перамог у 2-м туры прэзідэнцкіх выбараў  (руск.) (бел.. 18 лістапада пакінуў партыю, саступіўшы пасаду старшыні Зінаідзе Грачанай. 23 снежня ў Нацыянальным Палацы прайшла працэдура інаўгурацыі прэзідэнта.

Адмаўляючы на ​​словах сваю прарасійскую арыентаванасць, ён здзейсніў першы свой афіцыйны візіт у Маскву, дзе паабяцаў Уладзіміру Пуціну, што краіна разарве дагавор аб асацыяцыі з ЕС, спыніць збліжэнне з НАТА і ўступіць у Еўразійскі эканамічны саюз. Але прэзідэнт, паўнамоцтвы якога ў Малдове моцна абмежаваныя, не ў стане выканаць большасць з сваіх абяцанняў і не можа самастойна праводзіць не толькі знешнюю, але і ўнутраную палітыку. Не маючы большасці ў парламенце і канфліктуючы з урадам, Ігар Дадон сутыкнуўся з тым, што раз за разам яго часова адхілялі ад выканання прэзідэнцкіх паўнамоцтваў, каб правесці ў жыццё рашэнне, з якім ён быў не згодны. Так, 2 студзеня 2018 г. Канстытуцыйны суд часава прыпыніў паўнамоцтвы Ігара Дадона ў сувязі з тым, што ён паўторна адхіліў кандыдатуры 4 міністраў і 2 віцэ-прэм’ераў, прапанаваныя прэм’ер-міністрам П. Філіпам.

Пры гэтым ён рабіў частыя візіты ў Маскву. І хай значных прарываў у расійска-малдаўскіх адносінах за чатыры гады яго прэзідэнцтва не адбылося, але падтрымкай Расіі перад паходам на другі тэрмін ён заручыўся.

На прэзідэнцкіх выбарах 2020 года ў Малдове на 15 лістапада быў прызначаны другі тур. Дзеючы прэзідэнт Ігар Дадон саступіў прадстаўніцы праеўрапейскіх сіл, экс-прэм’еру краіны Маі Санду.

Крымінальныя справы
-------------------

24 мая 2022 года Ігар Дадон быў затрыманы і адпраўлены пад хатні арышт. Яму прад'явілі абвінавачанне па чатырох артыкулах Крымінальнага кодэкса Малдовы: «Пасіўная карупцыя», «Атрыманне фінансавання палітычнай партыяй ад злачыннай арганізацыі», «Незаконнае ўзбагачэнне» і «Дзяржаўная здрада».

18 лістапада 2022 года экс-прэзідэнт быў вызвалены з-пад хатняга арышту пад падпіску аб нявыездзе.

Антыкарупцыйная пракуратура Малдовы 3 лютага 2023 года паведаміла аб узбуджэнні яшчэ адной крымінальнай справы ў дачыненні да Ігара Дадона. Ён, яго жонка і лекар падазраюцца ў здзяйсненні падробкі з афіцыйнымі медыцынскімі дакументамі.

Зноскі
------

1. ↑  Новый президент Молдавии Игорь Додон вышел из Партии социалистов Коммерсант.ru, 18.11.2016
2. ↑  Суд у Малдове прыпыніў паўнамоцтвы прэзідэнта Дадона // Радыё Свабода
3. ↑  news.tut.by Архівавана 22 лістапада 2020.
4. ↑  *Untila, Stela*. Procurorii anticorupție cer plasarea lui Igor Dodon și a cumnatului său în arest pentru 30 de zile **(нявызн.)**.  Procuratura Anticorupție in Facebook (25 мая 2022). Праверана 5 лютага 2023.
5. ↑  Первая наша победа **(нявызн.)**.  Telegram-канал Igor Dodon (18 лістапада 2022). Праверана 5 лютага 2023.
6. ↑  Игорь Додон, его жена и врач подозреваются в новом уголовном деле **(нявызн.)**.  Procuratura Anticorupție in Facebook (3 лютага 2023). Праверана 5 лютага 2023.

|  |  |
| --- | --- |
| ⚙️   У сацыяльных сетках | У Кантакце · Аднакласнікі · Аднакласнікі · Facebook · Telegram · Твітэр |
| Фота, відэа і аўдыё | Instagram · YouTube |
| Слоўнікі і энцыклапедыі | Вялікая нарвежская · Brockhaus · Treccani · OpenSanctions |
| Нарматыўны кантроль | GND: 1193925428 · LCCN: n2015030370 · VIAF: 315984435 |

| Малдова Прэзідэнты Малдовы |
| --- |
| 
* Мірча Снегур
* Петру Лучынскі
* Уладзімір Варонін
* *Міхай Гімпу*
* *Улад Філат*
* *Мар’ян Лупу*
* Нікалае Цімофці
* Ігар Дадон
* Мая Санду

 |